মোঃ নজরুল ইসলাম, লাস্টনিউজবিডি, ৩০ ডিসেম্বর, ঝালকাঠি: জনতাই পুলিশ, পুলিশই জনতা-এই শ্লোগানকে সামনে রেখে নলছিটি থানা কমিউনিটি পুলিশিং ফোরামের আয়োজনে জঙ্গী, সন্ত্রাস ও মাদক বিরোধী সমাবেশ হয়েছে। এতে প্রধান অতিথির বক্তব্যে ঝালকাঠী জেলার পুলিশ সুপার মোঃ জোবায়েদুর রহমান বলেন, কমিউনিটি পুলিশিং এর মাধ্যমে পুলিশ ও সাধারণ জনগণের মাঝে পারস্পরিক আস্থা ও সম্পর্কের সেতুবন্ধন তৈরী হচ্ছে। পুলিশ ও জনগণের দূরত্ব কমছে। আর কমিউনিটি পুলিশিং এর মাধ্যমে এটি সম্ভব হয়েছে।